ઑસ્ટ્રેલિયાના ગોલ્ડ કોસ્ટમાં રમાઇ રહેલા 21મા કોમનવેલ્થ ગેમના છઠ્ઠા દિવસે શૂટિંગમાં ભારતે વધુ એક ગોલ્ડ મેડલ જીત્યો છે. 25 મીટર પિસ્ટલ શૂટિંગમાં ભારતની શૂટર હિના સિદ્ઘુએ દેશને ગોલ્ડ મેડલ અપાવ્યો છે. આ સાથે જ ભારતના ગોલ્ડ મેડલની કુલ સંખ્યા 11 થઇ ગઇ છે. હીનાએ ફાઇનલમાં રેકોર્ડ 38 પોઈન્ટ્સ મેળવ્યા હતા. આ ઈવેન્ટમાં ઑસ્ટ્રેલિયાની એલીના ગેલિયાવોવિકને સિલ્વર અને મલેશિયાની આલિયા સજાના અજાહારીને બ્રોન્ઝ મેડલ મળ્યો હતો.